Poštanska i telekomunikacijska škola

Zagreb, Kennedyev trg 9

Klasa:602-03/12-01/24

Urbroj:251-105-01-12-1

Zagreb, 14.02.2012.

Na temelju članka 53. Statuta Poštanske i telekomunikacijske škole, a u svezi s odredbama Zakona o fiskalnoj odgovornosti (NN 139/10) i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 78/11) ravnatelj Škole donosi

**PROCEDURU STVARANJA UGOVORNIH OBVEZA**

1. Ovim aktom propisuje se procedura stvaranja ugovornih obveza, odnosno nabava roba i usluga, javna nabava i druge ugovorne obveze koje su potrebne za redovan rad Škole i obavljanje odgojno – obrazovne djelatnosti u Poštanskoj i telekomunikacijskoj školi u Zagrebu.
2. Ravnatelj škole pokreće postupak ugovaranja i stvaranja ugovornih obveza koje obvezuju školu.
3. Iskazivanje potrebe za pokretanje postupka ugovaranja nabave roba i usluga mogu predložiti svi radnici Škole iz svog djelokruga rada, stručna tijela Škole i Školski odbor, osim ako posebnim propisom ili Statutom škole nije uređeno drugačije.
4. Prije početka procedure, za sve obvezno – pravne poslove ravnatelj obavlja kontrolu s računovođom škole:
* je li nabava u skladu s financijskim planom i planom javne nabave za tekuću godinu
* jesu li dostupna financijska sredstva prema dinamici novčanih tijekova i likvidnosti škole

Ravnatelj škole dodatno provjerava stvarnu potrebu za predmetom nabave.

1. Uz svaki račun mora biti priložena odgovarajuća knjigovodstvena isprava (narudžbenica ili ugovor) koja je prethodila izdavanju računa.
2. Ukoliko postupak nabave robe i usluga ne podliježe postupku javne nabave sukladno odredbama Zakona o javnoj nabavi već se radi o bagatelnoj ili nekoj drugoj vrsti nabave, tada se stvaranje obveza provodi po sljedećoj proceduri

STVARANJE OBVEZA ZA KOJE NIJE POTREBNA PROCEDURA JAVNE NABAVE

|  |  |  |  |  |
| --- | --- | --- | --- | --- |
| R.B. | Aktivnost  | Odgovornost | Dokument | Rok |
| 1. | Prijedlog za nabavu opreme, korištenje usluga ili radova | Radnici – nositelji pojedinih poslova i aktivnosti | Zahtjevnica | Tijekom godine |
| 2. | Provjera je li prijedlog u skladu s financijskim planom  | Voditelj računovodstvaRavnatelj | Ako DA – ravnatelj odobrava sklapanje ugovora / narudžbeAko NE - negativan odgovor na prijedlog za sklapanje ugovora / narudžbe | 2 dana od zaprimanja zahtjeva |
| 3. | Sklapanje ugovora / narudžbe:* Za vrijednost do 20.000,00 kn ravnatelj ugovara samostalno
* Za vrijednost od 20.000,00 do 70.000,00 kn prema prethodnoj odluci Školskog odbora
 | Ravnatelj  | Ugovor / narudžba | Ne duže od 30 dana od dana odobrenja |

1. Ukoliko postupak nabave robe i usluga podliježe postupku javne nabave sukladno odredbama Zakona o javnoj nabavi tada se obveza provodi po sljedećoj proceduri.

STVARANJE OBVEZA ZA KOJE JE POTREBNA PROCEDURA JAVNE NABAVE

|  |  |  |  |  |
| --- | --- | --- | --- | --- |
| R.B. | Aktivnost  | Odgovornost | Dokument | Rok |
| 1. | Prijedlog za nabavu opreme, Prijedlog za korištenje usluga Prijedlog za obavljanje radova | Radnici – nositelji pojedinih poslova i aktivnosti | Zahtjevnica | Tijekom godine a najkasnije mjesec dana prije pripreme godišnjeg plana nabave za sljedeću godinu |
| 2. | Priprema tehničke i natječajne dokumentacije za nabavu opreme / korištenje usluga / obavljanje radova | Ako proces nije decentraliziran na razini osnivača – jedinice lokalne i područne (regionalne) samouprave tada radnici – nositelji pojedinih poslova i aktivnosti u suradnji s ravnateljem škole. Moguće je angažirati vanjskog stručnjaka. | Tehnička i natječajna dokumentacija | Do početka kalendarske godine u kojoj se pokreće postupak nabave, kako bi se s nabavom moglo odmah započeti |
| 3. | Uključivanje stavki iz plana nabave u financijski plan | Voditelj računovodstva i Ravnatelj | Financijski plan  | Rujan – prosinac |
| 4. | Prijedlog za pokretanje postupka javne nabave | Radnici – nositelji pojedinih poslova i aktivnosti. Ravnatelj preispituje stvarnu potrebu za predmetom nabave | Dopis s prijedlogom te tehničkom i natječajnom dokumentacijom | Tijekom godine |
| 3. | Provjera je li prijedlog u skladu s financijskim planom i planom javne nabave | Voditelj računovodstva i Ravnatelj |  Ako DA - odobrenje pokretanja postupkaAko NE – negativan odgovor na prijedlog za pokretanje postupka | 3 dana od zaprimanja zahtjeva |
| 4. | Provjera je li tehnička i natječajna dokumentacija u skladu s propisima o javnoj nabavi | Radnik kojeg ovlasti ravnatelj  | Ako DA - pokreće postupak javne nabaveAko NE – vraća dokumentaciju s komentarima na doradu | Ne duže od 30 dana od zaprimanja prijedloga za pokretanje postupka javne nabave |
| 5. | Pokretanje postupka javne nabave | Ravnatelj ili osoba koju on ovlasti | Objava natječaja | Tijekom godine |

Procedura stvaranja ugovornih obveza objavljena je na oglasnoj ploči škole i na Internet stranicama škole.

Ravnatelj:

mr.sc. Zlatko Sviben